শ্রেষ্ঠ কৌতুকাভিনয়শিল্পী বিভাগে স্ক্রিন পুরস্কার
শ্রেষ্ঠ কৌতুকাভিনয়শিল্পী বিভাগে স্ক্রিন পুরস্কার হল ভারতীয় বলিউড চলচ্চিত্র শিল্পের শ্রেষ্ঠ কৌতুক চরিত্রে অভিনয়শিল্পীর জন্য প্রদত্ত বার্ষিক পুরস্কার। ১৯৯৬ সাল থেকে এই পুরস্কার প্রদান করা হচ্ছে। প্রতি বছরের ডিসেম্বর মাসে উক্ত বছরের চলচ্চিত্রের জন্য বা জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়। কাদের খান তকদিরওয়ালা (১৯৯৫) চলচ্চিত্রে অভিনয় করে প্রথমবার এই পুরস্কার লাভ করেন। পরেশ রাওয়াল, অভিষেক বচ্চন ও বরুণ ধবন সর্বাধিক দুইবার এই পুরস্কার লাভ করেন। সাম্প্রতিক বিজয়ী যামী গৌতম বালা (২০১৯) চলচ্চিত্রে অভিনয় করে এই পুরস্কার লাভ করেন।